**REPUBLIKA SLOVENIJA**

**STROKOVNI SVET ZA ŠPORT**

Številka: 013-53/2019/10

Datum: 28. 11. 2019

**S K L E P I**

**8. redne seje Strokovnega sveta Republike Slovenije za šport**

**(v nadaljevanju: svet)**

Datum seje: 26. 11. 2019, z začetkom ob 13:00 uri

Kraj seje: Sejna soba P 23-24 Ministrstva za izobraževanje, znanost in šport, na naslovu Masarykova 16, Ljubljana

**PRISOTNI**

ČLANI SVETA: dr. Franci Petek, Blaž Perko, dr. Marko Šibila, mag. Stanko Glažar, mag. Peter Škerlj, dr. Boro Štrumbelj, Luka Steiner, Petra Robnik, Ivan Gerjevič, dr. Meta Zagorc, dr. Frane Erčulj in dr. Edvard Kolar.

DRUGI VABLJENI: mag. Poljanka Pavletič Samardžija, mag. Darko Repenšek, mag. Mojca Pečnik Trnovšek in mag. Katarina Andlovic - Direktorat za šport Ministrstva za izobraževanje, znanost in šport, Janko Dvoršak - direktor SLOADO, Rožle Prezelj - varuh športnikovih pravic, Edita Djogić – predstavnik IRSŠŠ in Jože Zidar - predstavnica Slovenske tiskovne agencije.

**ODSOTNI**

ČLANI SVETA: mag. Janez Sodržnik, dr. Gregor Jurak, mag. Patrik Peroša, dr. Rado Pišot in Ivan Kukovič.

Sejo je vodil predsednik strokovnega sveta, Luka Steiner.

Na 8. redni seji sveta so bili sprejeti naslednji sklepi:

**SKLEP 8/101: Člani strokovnega sveta potrjujejo naslednji dnevni red 8. redne seje:**

**1. Potrditev predloga dnevnega reda.**

**2. Obravnava zapisnika 7. redne seje. (mag. Katarina Andlovic)**

**3. Poročilo o realizaciji sklepov Strokovnega sveta Republike Slovenije za šport iz**

**prejšnjih sej. (Luka Steiner)**

**4. Seznanitev z Letnim poročilom o delu Slovenske antidoping organizacije za leto 2018. (Janko Dvoršak)**

**5. Seznanitev z Letnim poročilom varuha športnikovih pravic. (Rožle Prezelj)**

**6. Letni program športa v Republiki Sloveniji za leto 2020. (mag. Poljanka Pavletič Samardžija)**

**7. Osnutek dopolnitve in spremembe Zakona o športu. (mag. Poljanka Pavletič Samardžija)**

**8. Obravnava prošenj za mnenje h kandidaturi za organizacijo Svetovnega prvenstva v hokeju na ledu, Divizija IA in h kandidaturi za organizacijo FIS mladinskega svetovnega prvenstva v nordijskem smučanju in svetovnega prvenstva do 23 let v teku na smučeh – Planica 2024. (Luka Steiner).**

**9. Obravnava priporočil za dodelitev izjemne družinske pokojnine za družino Davorina Karničarja. (Luka Steiner)**

**10. Realizacija programa dela Direktorata za šport. (mag. Poljanka Pavletič Samardžija)**

**11. Pobude in predlogi članov Strokovnega sveta Republike Slovenije za šport.**

**12. Razno.**

**SKLEP 8/102: Člani strokovnega sveta potrjujejo zapisnik 7. redne seje, ki so ga prejeli z gradivom na 8. redno sejo.**

**SKLEP 8/103: Strokovni svet Republike Slovenije za šport se je seznanil z realizacijo sklepov iz prejšnjih sej.**

**SKLEP 8/104: Strokovni svet Republike Slovenije za šport se je seznanil z Letnim poročilom o delu Slovenske antidoping organizacije za leto 2018, ki ga je predstavil direktor Slovenske antidoping organizacije SLOADO, Janko Dvoršak.**

**SKLEP 8/105: Strokovni svet Republike Slovenije za šport se je seznanil z Letnim poročilom o delu varuha športnikovih pravic za leto 2018, ki ga je predstavil varuh športnikovih pravic, Rožle Prezelj.**

**SKLEP 8/106: Strokovni svet Republike Slovenije za šport, na podlagi drugega odstavka 22. člena Poslovnika Strokovnega sveta Republike Slovenije za šport, v zvezi z prvim odstavkom 12. člena Zakona o športu, daje pozitivno mnenje k Letnemu programu športa v Republiki Sloveniji za leto 2020.**

**SKLEP 8/107: Strokovni svet Republike Slovenije za šport daje na podlagi drugega odstavka 22. člena Poslovnika Strokovnega sveta Republike Slovenije za šport v zvezi s četrto točko 37. člena Zakona o športu pozitivno mnenje k osnutku dopolnitve in spremembe Zakona o športu (ZŠpo-1-A).**

**SKLEP 8/108: Strokovni svet Republike Slovenije za šport daje na podlagi drugega odstavka 22. člena Poslovnika Strokovnega sveta Republike Slovenije za šport v zvezi s tretjo točko 37. člena Zakona o športu pozitivno mnenje Smučarski zvezi Slovenije – Združenju smučarskih panog k kandidaturi za veliko mednarodno športno prireditev v Republiki Sloveniji - FIS mladinsko svetovno prvenstvo v nordijskem smučanju in svetovno prvenstvo do 23 let v teku na smučeh – Planica 2024.**

**SKLEP 8/109: Strokovni svet Republike Slovenije za šport daje na podlagi drugega odstavka 22. člena Poslovnika Strokovnega sveta Republike Slovenije za šport, v zvezi s tretjo točko 37. člena Zakona o športu pozitivno mnenje Hokejski zvezi Slovenije k kandidaturi za veliko mednarodno športno prireditev v Republiki Sloveniji - svetovno prvenstvo v hokeju na ledu, Divizija 1A.**

**SKLEP 8/110: Strokovni svet Republike Slovenije za šport podpira prizadevanja civilne športne sfere za pomoč družini Davorina Karničarja.**

**SKLEP 8/111: Na podlagi pete točke 37. člena Zakona o športu sprejema Strokovni svet Republike Slovenije za šport mnenje, da je potrebno normativno urediti področje velikosti vadbenih skupin (število vadečih) po programih športa iz prvega odstavka 6. člena Zakona o športu oziroma po športnih panogah. Normativna ureditev je potrebna tako z vidika zagotavljanja varnosti udeležencev programov in kvalitete strokovnega dela kot z vidika oblikovanja meril za sofinanciranje izvajalcev športnih programov tako na lokalni kot državni ravni. Strokovni svet na podlagi navedenega strokovnega mnenja pristojnemu ministrstvu predlaga, da obravnavano področje normativno uredi v čim krajšem možnem času. Tematika se v takojšnjo obravnavo odstopa obema delovnima komisijama znotraj strokovnega sveta (razvojno – ekspertni komisiji in pravno – administrativni komisiji).**

Zapisala:

mag. Katarina Andlovic

tajnik SSRSŠ

Luka Steiner

Predsednik Strokovnega sveta RS za šport